Ministru kabineta rīkojuma projekta “Par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts paredz piešķirt Satiksmes ministrijai 39 426.00 *euro,* lai kompensētu mobilo sakaru operatoru izdevumus, kas radušies sakarā ar ārkārtējās situācijas rezultātā noteiktajiem drošības pasākumiem, nosūtot personai -viesabonentam, kurš ir reģistrējies Latvijas mobilo sakaru operatora tīklā - automātisko paziņojumu (turpmāk – SMS paziņojums) laika periodā no 2021.gada 1.janvāra līdz 2021.gada 31.martam un 6412.00 *euro,* lai kompensētu mobilo sakaru operatoru faktiskos izdevumus, kas tiem radušies, izsūtot SMS paziņojums laika periodā no 2020.gada 28.septembra līdz 2020.gada 31.decembrim, bet netika kompensēti. Finanšu līdzekļi piešķirami no valsts budžeta programmas 02.00.00 “Līdzekļi neparedzētiem gadījumiem”. Kopējā Satiksmes ministrijai piešķiramā un mobilo sakaru operatoriem kompensējamā summa 45 838.00 *euro.*Rīkojums stāsies spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Covid-19 infekcijas izplatības seku pārvarēšanas likuma 24., 25. pants.Covid-19 infekcijas izplatības pārvaldības likuma 34.pants.Ministru kabineta 2020. gada 22. decembra sēdes protokollēmuma (Prot. Nr. 86., 5.§) 4.punkts.Ministru kabineta 2021.gada 1.aprīļa sēdes protokollēmuma (Prot. Nr. 31., 46.§) 4.punkts.Ministru kabineta 2020.gada 24.novembra rīkojums Nr. 675 "Par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem” (turpmāk- MK rīkojums Nr.675).Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Kopš infekcijas Covid-19 izplatīšanās sākuma Latvija ir centusies būt elastīga un pieņemt konstruktīvus lēmumus Covid-19 infekcijas ierobežošanai, īstenojot vadības pieņemto stratēģiju [[1]](#footnote-2) un veicot izmaiņas normatīvajos aktos, kas reglamentē Covid-19 infekcijas izplatības pārvaldību[[2]](#footnote-3) un epidemioloģiskās drošības pasākumus Covid-19 infekcijas izplatības ierobežošanai[[3]](#footnote-4), savlaicīgi veicot prognozes par iespējamo infekcijas Covid-19 izplatīšanos un tās ierobežošanas iespējām. Ņemot vērā straujo Covid-19 infekcijas izplatīšanos un pieaugošo veselības nozares pārslodzes risku, Ministru kabinets 2020. gada 6. novembrī izsludināja ārkārtējo situāciju[[4]](#footnote-5) otro reizi šī gada laikā, lai samazinātu atkārtotu Covid-19 infekcijas izplatību Latvijā līdz kontrolējamai robežai, vienlaikus nodrošinot svarīgu valsts funkciju un pakalpojumu nepārtrauktību. Latvijas stratēģijā tika noteikts, ka ir svarīgi būt elastīgiem lēmumu pieņemšanā, spējīgiem tos izskaidrot sabiedrībai un pielāgoties situācijas attīstībai, tādēļ sabiedrības informētība ir vitāli nozīmīga Covid-19 infekcijas izplatības pārvaldībā un epidemioloģiskās drošības pasākumu Covid-19 infekcijas izplatības ierobežošanā. Ievērojot Ministru kabineta 2020.gada 22.septembra sēdē (Prot. Nr.55., 37. §) atbalstīto informatīvajā ziņojumā “Par SMS apziņošanas izmantošanu personu informēšanai par Latvijā noteiktajiem Covid-19 epidemioloģiskās drošības pasākumiem” ietverto priekšlikumu, laika periodā no 2020.gada 28.septembra līdz 2020.gada 31.decembrim mobilo sakaru operatori ( SIA „Latvijas Mobilais telefons (turpmāk- LMT), SIA „Tele2” (turpmāk- Tele2) un SIA „BITE Latvija” (turpmāk- Bite) nosūtīja lietotājiem, kuri ir reģistrējušies sava operatora tīklā pēc viesabonēšanas un viesabonentiem, kas ieceļoja vai atgriezās Latvijā no ārvalstīm, SMS paziņojumus. Valsts Satiksmes ministrijas personā kompensēja izmaksas par viesabonentam nosūtītajiem SMS paziņojumiem (2 023 952 SMS paziņojumi).Covid-19 infekcijas izplatības pārvaldības likuma 34.pantā elektronisko sakaru komersantiem, kas nodrošina publisko mobilo elektronisko sakaru tīklu, noteikts pienākums nosūtīt personai (viesabonentam, kurš ir reģistrējies Latvijas mobilo sakaru operatora tīklā, un Latvijas mobilo sakaru operatora balss pakalpojuma galalietotājam, kurš ir reģistrējies sava operatora tīklā pēc viesabonēšanas) SMS paziņojumu. Saskaņā ar Covid-19 infekcijas izplatības seku pārvarēšanas likuma 24.pantu pasākumus ar Covid-19 izplatību saistīto valsts apdraudējumu un tā seku novēršanu un pārvarēšanu finansē no budžeta finansētajiem institūcijām iedalītajiem valsts budžeta un pašvaldību budžetu līdzekļiem. Ministru kabinets pēc pamatota ministriju pieprasījuma var pieņemt lēmumu par valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem".Starpinstitūciju darbības koordinācijas grupas (izveidota ar Ministru prezidenta 2020.gada 10.jūlija rīkojumu Nr.2020/1.2.1.-84) 2020.gada 14.decembra sēdē tika pieņemts lēmums atbalstīt Krīzes vadības padomes sekretariāta sagatavoto Informatīvā ziņojuma projektu un virzīt Ministru kabinetam apstiprināšanai pieprasījumu par mobilo sakaru operatoriem radušos izdevumu kompensēšanu par SMS paziņojumu nosūtīšanu personai periodā no 2021.gada 1.janvāra līdz 2021.gada 31.martam, ja persona kā viesabonents ir reģistrējusies attiecīgā Latvijas mobilo sakaru operatora tīklā.  Ministru kabineta 2020.gada 22.decembra sēdē (Prot. Nr. 86., 5.§) tika atbalstīts informatīvajā ziņojumā ietvertais piedāvājums turpināt personu, kas ieceļo vai atgriežas Latvijā no ārvalstīm, SMS apziņošanu. Ar minētā protokollēmuma 4.punktu Satiksmes ministrijai dots uzdevums, apkopojot un izvērtējot mobilo operatoru iesniegto informāciju, noteiktā kārtībā sagatavot un ne vēlāk kā līdz 2021.gada 27.aprīlim iesniegt izskatīšanai Ministru kabineta rīkojuma projektu par līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” mobilo operatoru izdevumu kompensēšanai par periodu no 2021.gada 1.janvāra līdz 2021.gada 31.martam. Uzdevuma izpildei Satiksmes ministrija ir pieprasījusi mobilo sakaru komersantiem informāciju par faktiskajiem izdevumiem, kas ir radušies saistībā ar viesabonentu apziņošanu laika posmā no 2021.gada 1.janvāra līdz 2021.gada 31.martam. Atbilstoši Satiksmes ministrijas pieprasījumam mobilo sakaru operatori ir snieguši informāciju par SMS paziņojumu izsūtīšanas izdevumu apmēru un tā pamatojumu, daļai no informācijas sadaļām nosakot ierobežotas pieejamības statusu, pamatojoties uz Komerclikuma 19.pantu un Komercnoslēpuma aizsardzības likuma 2.pantu, un Informācijas atklātības likuma 5.panta otrās daļas 3.punktu. LMT norāda, ka laika periodā no 2021.gada 1.janvāra līdz 31.martam ir nosūtīti 473 818 SMS paziņojumi, kas radījis izdevumus 15 207.61 *euro*. Tele2 norāda, ka laika periodā no 2021.gada 1.janvāra līdz 31.martam ir nosūtīti 323 420 SMS paziņojumi, kas radījis izdevumus 13 764.00 *euro*. Bite norāda, ka laika periodā no 2021.gada 1.janvāra līdz 31.martam ir nosūtīti 379 225 SMS paziņojumi, kas radījis izdevumus 10 454,41.00 *euro*. Lai kompensētu izdevumus, kas radušies, nosūtot viesabonentiem, kuri ir reģistrējušies Latvijas mobilo sakaru operatoru tīklā, SMS paziņojumus laika periodā no 2021.gada 1.janvāra līdz 2021.gada 31.martam, mobilo sakaru operatoru izdevumu kompensācijai nepieciešamā summa ir 39 426,00*euro*. MK rīkojums Nr.675 paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Satiksmes ministrijai finansējumu 31 360 *euro* apmērā, lai kompensētu mobilo sakaru operatoru izdevumus, kas radušies, nosūtot viesabonentiem, kuri ir reģistrējušies Latvijas mobilo sakaru operatora tīklā, SMS paziņojumus laika periodā no 2020.gada 28.septembra līdz 2020.gada 31.decembrim, no tiem: -7467 *euro*, LMT,-16793 *euro,* Tele2,-7100 *euro,* Bite. Minēto kompensāciju Satiksmes ministrija piešķīra mobilo sakaru operatoriem avansa veidā, balstoties uz mobilo sakaru operatoru iesniegtajām faktiskajām un prognozētajām SMS paziņojumu izsūtīšanas izmaksu aplēsēm. MK rīkojums Nr.675 Satiksmes ministrijai uzdod nodrošināt, ka mobilo sakaru operatori pēc faktisko izmaksu aprēķināšanas neizmantoto finansējumu, ja tāds radies, līdz 2021. gada 30. janvārim ieskaita valsts budžetā. Lai nodrošinātu mobilo sakaru operatoru neizmantotā finansējuma ieskaitīšanu valsts budžetā, Satiksmes ministrija ar mobilo sakaru operatoriem noslēdza vienošanos, paredzot mobilo sakaru operatoriem pienākumu iesniegt Satiksmes ministrijai atskaiti ar pamatojošo dokumentāciju, iekļaujot informāciju par faktiski nosūtīto SMS paziņojumu skaitu laika periodā no 2020.gada 28.septembra līdz 2020.gada 31.decembrim un informāciju par saņemtās kompensācijas izlietojumu. Saskaņā ar Tele2 sniegto atskaiti tai izsniegtā kompensācija netika izlietota pilnā apmērā. Tele2 prognozēto 446 681 SMS paziņojumu vietā nosūtīja 349 286 SMS paziņojumus, tādējādi nosūtot par 97 395 SMS paziņojumiem mazāk un paredzētās kompensācijas 16 793 *euro* vietā izlietojot 14 204  *euro*. Tādējādi Tele2 valsts budžetā atmaksāja 2589  *euro*.  Saskaņā ar LMT sniegtajiem datiem LMT bija paredzējis nosūtīt 275 350 SMS paziņojumus, paredzot izmaksas 7466,00 *euro* apmērā, bet nosūtīja 379 725 SMS paziņojumus, kuru izsūtīšanai radās izmaksas 10 389.36  *euro* apmērā. Tādējādi izmaksas, kas radās LMT ir par 2923,00 *euro* lielākas, nekā sākotnēji prognozēts, kas ir LMT nekompensētā summa par faktiski nosūtītajiem SMS paziņojumiem. Atbilstoši noslēgtajai vienošanās ar Satiksmes ministriju, Bite 2021.gada 10 janvārī iesniedza Satiksmes ministrijai atskaiti, norādot faktiski nosūtīto SMS paziņojumu skaitu un izmaksas, vienlaikus norādot, ka par 2020. gada decembri informāciju vēl nav iespējams iesniegt. Tādējādi faktiski zināmie izdevumi sastādīja 6208.00  *euro*. Ievērojot vienošanās nosacījumus, Bite 2021.gada 10.janvārī veica piešķirtās, bet neizmantotās kompensācijas daļas 892.00  *euro* apmērā pārskaitījumu Satiksmes ministrijai. Satiksmes ministrija minētos līdzekļus 2020. gada 25.janvārī ieskaitīja valsts budžetā. Pēc faktisko izmaksu apzināšanas Bite 2021.gada 5.februārī iesniedza Satiksmes ministrijai papildu atskaiti ar precizēto informāciju, norādot, ka faktiskās izmaksas, kas radušās par SMS paziņojumu nosūtīšanu laika posmā no 2020.gada 28.septembra līdz 2020.gada 31.decembrim ir 9697.00  *euro*, kas ir par 2597.00  *euro* vairāk, nekā iepriekš prognozēts. Tādējādi Bitei nekompensētā summa par SMS izsūtīšanu ir 3489.00 *euro* (tai skaitā valsts budžetā ieskaitītie 892.00 *euro*). Pēc mobilo sakaru operatoru iesniegtās informācijas, lai kompensētu izdevumus, kas faktiski radušies, nosūtot viesabonentiem, kuri ir reģistrējušies Latvijas mobilo sakaru operatoru tīklā SMS paziņojumu laika periodā no 2020.gada 28.septembra līdz 2020.gada 31. decembrim, no valsts budžeta programmas 02.00.00 “Līdzekļi neparedzētiem gadījumiem papildus ir nepieciešams 6412.00\_*euro*.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mobilo sakaru operatori, personas, kas ieceļo vai atgriežas Latvijā no ārvalstīm .  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 45838 | 0 | 0 | 0 | 0 | 0 |
| 2.1. valsts pamatbudžets | 0 | 45838 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -45838 | 0 | 0 | 0 | 0 | 0 |
| 3.1. valsts pamatbudžets | 0 | -45838 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 45838 | 0 | 0 | 0 | 0 | 0 |
| 5. Precizēta finansiālā ietekme | x    | 0 | x   | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pamatojoties uz Covid-19 infekcijas izplatības seku pārvarēšanas likuma 24.pantu no valsts budžeta programmas 02.00.00 "Līdzekļi neparedzētiem gadījumiem" piešķirams finansējums 39 426,00 *euro,* lai kompensētu mobilo operatoru izdevumus, kas radušies, nosūtot viesabonentiem, kuri ir reģistrējušies Latvijas mobilo sakaru operatoru tīklā, SMS paziņojumu laika periodā no 2021.gada 1.janvāra līdz 2020.gada 31.martam, tostarp:1) 15208.00 *euro*- SIA „Latvijas Mobilais telefons”;2) 13764.00 *euro*- SIA „Tele2”;3) 10454.00 *euro* - SIA „BITE Latvija”.Lai kompensētu mobilo sakaru operatoru izdevumus, kas radušies, nosūtot viesabonentiem, kuri ir reģistrējušies Latvijas mobilo sakaru operatoru tīklā, SMS paziņojumu laika periodā no 2020.gada 28.septembra līdz 2020.gada 31.decembrim, bet netika kompensēti, piešķirams finansējums 6412.00 *euro*, tostarp:1) 2923.00 *euro*- SIA „Latvijas Mobilais telefons”;2) 3489.00 *euro* - SIA „BITE Latvija”.Kopējā mobilo sakaru operatoriem kompensācijas summa par periodu no 2021.gada 1.janvāra līdz 2020.gada 31.martam un periodu no 2020.gada 28.septembra līdz 2020.gada 31.decembrim ir 45 838 *euro.*Detalizētāka informācija par operatoru izdevumiem jau ir sniegta anotācijas I sadaļas 2.punktā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Līdzekļus 45 838.00 *euro* Satiksmes ministrijai paredzēts piešķirt no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

 Vīza: Valsts sekretāre I. Stepanova

1. Informācija par turpmākajiem iespējamajiem epidemioloģiskās, sabiedrības drošības un veselības aizsardzības attīstības scenārijiem saistībā ar koronavīrusu COVID-19 Latvijā // <https://www.mk.gov.lv/sites/default/files/editor/Deklasificetie_dokumenti/dekl_kvpsinf_300320_lv_covid-19_fi.pdf>

Informatīvais ziņojums par pamatprincipiem un kritērijiem, kuriem iestājoties, varētu lemt par Covid-19 izplatības ierobežošanai ieviesto pasākumu mazināšanu vai atcelšanu //

<https://mk.gov.lv/lv/aktualitates/kriteriji-ierobezojumu-pakapeniskai-atcelsanai-informativs-zinojums> [↑](#footnote-ref-2)
2. Covid-19 infekcijas izplatības pārvaldības likums // <https://likumi.lv/ta/id/315278-covid-19-infekcijas-izplatibas-parvaldibas-likums> [↑](#footnote-ref-3)
3. Ministru kabineta 2020.gada 9.jūnija noteikumi Nr.360 “Epidemioloģiskās drošības pasākumi Covid-19 infekcijas izplatības ierobežošanai” // <https://likumi.lv/ta/id/315304> [↑](#footnote-ref-4)
4. Ministru kabineta 2020. gada 6. novembra rīkojums Nr. 655 “Par ārkārtējās situācijas izsludināšanu” // <https://likumi.lv/ta/id/318517> [↑](#footnote-ref-5)